Білім беру саласы: «Коммуникация»
Ұйымдастырылған оқу қызметі: Сөйлеуді дамыту
Тақырыбы: «Әйгерімнің туған күні» (шығармашылықпен әңгіме құрастыру)
Мақсаты: Балаларды ойыншықтар туралы түрлі оқиғалар айтуға баулу. Өз ойын дұрыс қалыптастыру, жеткізу қабілеттерін дамыту. Балалардың шығармашылықпен әңгіме құрастыруға қызығушылықтарын арттыру.
Көрнекілігі: ойыншықтар – қуыршақ, көжек, күшік, қонжық.
Әдіс-тәсілдері: әңгімелеу, сұрақ-жауап, әңгіме құрастыру, өлең жаттату.
Сөздік жұмыс: жақсы тілек, әдемі сыйлық, құттықтау

	Әрекет  кезеңдері
	        Тәрбиешінің   іс- әрекеті
	Балалардың  іс-әрекеті

	Мотивациялық-  қозғаушылық

	Шаттық шеңбері.
Тәрбиешінің үстелінде қуыршақ Әйгерім отыр. Оның жанында қонжық, көжек, күшік бар. Балалар ойыншықтарға қарама-қарсы жарты шеңбер жасап отырады.
	Тәрбиешімен бірге шаттық шеңберіне тұрады.

	Іздену -                     ұйымдастырушы











	− Балалар, бүгін біздің сүйікті ойыншығымыздың бірі – Әйгерім қуыршақтың туған күні. 
Қане, барлығымыз бірге оны туған күнімен құттықтайық.
− Әйгерімнің туған күнін тойлайтын достары өте көп. 
- Қараңдаршы, Әйгерімнің қасында қандай ойыншықтар бар?
− Олар Әйгерімнің туған күніне не сыйлар екен? Сендерге айтты ма?
− Балалар, Әйгерім – туған күн иесі. Сондықтан оған бүгін жақсы тілектер айтып, шын көңілімізбен әдемі сыйлықтар сыйлауымыз керек. Әйгерім туралы не айтасыңдар?






− Әйгерімнің достары күшік, көжек, қонжық туған күнге қалай дайындалды? 
Кәне, балалар, ойланыңдаршы. 
- Арслан, сен қай ойыншықты ұнатасың?
− Мақсат, күшікті қолыңа алып, оның Әйгерімнің туған күніне қалай дайындалғандығы және қандай сыйлық жасағандығы туралы айтып берші.
− Жарайсыңдар, балалар! Біз Әйгерімнің туған күніне достарының қалай дайындалғандығы және қандай сыйлық жасағандығы туралы білдік.
Сергіту жаттығуы.
− Балалар, енді М.Жаманбалиновтың «Бөбек жыры» өлеңін жаттап алып, Әйгерімге айтып берейік.
Бөбек жыры
Біз қандаймыз, қандаймыз?
Шұғылалы таңдаймыз.
Күлімдеген күндейміз,
Еш уайымды білмейміз.
Өлеңді оқиды.
− Жарайсыңдар, балалар, өлеңді жаттап алдыңдар. Әйгерім сендерге өте риза болды. Біз де әр жыл сайын өз туған күнімізді достарымызбен, ата-анамызбен атап өтеміз. Балалар, бір-біріңізді осындай қуанышты күнмен құттықтауды 
ұмытпаңыздар.
	

− Туған күнің құтты болсын, Әйгерім!


− Қонжық, көжек, күшік бар.






− Әйгерім – өте әдемі қуыршақ. Ол әдепті, ұқыпты. 
− Әйгерімнің үстіндегі ақ гүлдері бар қызыл көйлегі өзіне жақсы 
жарасады. 
− Әйгерім бүгін шаштарына әдемі бантиктерін тағып келіпті.
− Қолында сәнді сөмкесі бар. 
− Аяқтарында жылтыраған туфлиі бар.
− Мен күшікті жақсы көремін.
Өз ойынан әңгіме құрастырып айтады, осылайша балалар қонжық болып, көжек болып әңгіме құрастырады.


Сергіту сәтін орындайды.



Өлеңді қайталайды. 
Тәрбиешінің көмегімен өлеңді жаттауға кіріседі





	Рефлексті -             коррекцялаушы
	Ұйымдастырылған оқу қызметін қорытындылау мақсатында балаларға сұрақтар қою. Балаларды мадақтау.
	Сұрақтарға жауап береді.



Күтілетін  нәтиже: 
Білуі керек: Өзінің ойыншықтары туралы айтып бере білуі керек.
Болуы керек: Қуыршақты сипаттай білуді игереді.
[bookmark: _GoBack]Қолынан келуі керек: Өз ойын дұрыс жеткізе білді.


